Държавен вестник, бр. 67, 2014 г., стр. 41

БРОЙ  67	
Д Ъ Р Ж А В Е Н  В Е С Т Н И К 	
СТР.  41  
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 16 
от 30 юли 2014 г.
за условията и реда за регистриране на ред-
ките заболявания и за експертните центрове 
и референтните мрежи за редки заболявания
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1. условията и редът за регистриране на 
редките заболявания;
2. редът за създаване, обозначение и 
функциониране на експертните центрове и 
референтните мрежи за редки заболявания;
3. условията и критериите за участие на 
лечебните заведения в европейски референт­
ни мрежи.
Чл. 2. (1) За целите на тази наредба се 
определя списък на редките заболявания, 
установени в Република България, наричан 
по-нататък „списъка“. 
(2) За осъществяване на дейностите по 
тази наредба министърът на здравеопазване­
то създава Комисия по редки заболявания, 
наричана по-нататък „комисията“.
Г л а в а  в т о р а
КОМИСИЯ ПО РЕДКИ ЗАБОЛЯВАНИЯ
Чл. 3. (1) Комисията се състои от 16 членове, 
в т. ч. председател, определени със заповед 
на министъра на здравеопазването.
(2) За членове на комисията се определят 
национални консултанти, лекари с призната 
медицинска специалност и опит в областта 
на редките заболявания, представители на 
държавни институции и обществени организа­
ции, имащи отношение към профилактиката, 
диагностиката, лечението, проследяването и 
рехабилитацията на редките заболявания, и 
на представителни организации за защита 
правата на пациентите. 
(3) В комисията задължително участват:
1. четирима представители на Министер­
ството на здравеопазването;
2. седем медицински специалисти;
3. един представител на представителните 
организации за защита правата на пациентите;
4. един представител на пациентските 
организации, представящи България в Ев­
ропейската организация за редки болести 
EURORDIS, съфинансирана от Европейската 
комисия. 
(4) Представителят по ал. 3, т. 3 се излъчва 
от всички представителни организации за 
защита правата на пациентите, за което се 
представя протокол. 
(5) Представителят по ал. 3, т. 4 се излъчва 
от всички пациентски организации, предста­
вящи България в Европейската организация 
за редки болести EURORDIS, за което се 
представя протокол. 
Чл. 4. Комисията подпомага министъра на 
здравеопазването и директора на Национал­
ния център по обществено здраве и анализи 
(националния център), като: 
1. изразява становища до министъра на 
здравеопазването по предложения за включ­
ване на заболявания в списъка на редките за­
болявания, установени в Република България;
2. отправя предложения до директора 
на националния център за обозначение на 
експертни центрове и референтни мрежи за 
редки заболявания;
3. извършва оценка на дейността на На­
ционалния регистър на пациентите с редки 
заболявания;
4. извършва оценка на дейността на екс­
пертните центрове и референтните мрежи за 
редки заболявания в страната;
5. изготвя становища и отправя предложе­
ния до Министерството на здравеопазването, 
Националната здравноосигурителна каса, 
Изпълнителната агенция по лекарствата, На­
ционалния съвет по цени и реимбурсиране на 
лекарствените продукти, висшите училища, 
лечебните заведения и други органи и лица по 
въпроси на профилактиката, диагностиката, 
лечението, проследяването, рехабилитацията 
и медицинската експертиза на редките забо­
лявания, в т. ч. и на медицинското обучение 
в областта на редките заболявания;
6. осъществява сътрудничество с органи 
в държавите – членки на Европейския съюз, 
други държави и международни организации, 
които осъществяват дейност в областта на 
редките заболявания.
Чл. 5. (1) Комисията провежда редовни 
заседания най-малко веднъж на три месеца.
(2) Заседанията се свикват от председателя 
на комисията, който определя и дневния ред 
на заседанията.
(3) Председателят е длъжен да свика засе­
дание и при отправено предложение от 1/3 от 
членовете на комисията, като в дневния ред се 
включват въпросите, поставени от членовете, 
отправили предложението. 
(4) Поканата за участие в насрочено засе­
дание и дневният ред за провеждането му се 
отправят до всеки от членовете на комисията. 
(5) За всяко заседание на комисията се води 
протокол, който се подписва от председателя.